b"\n_START_ARTICLE_\nEstepa blanca\n_START_SECTION_\nMorfologia\n_START_PARAGRAPH_\nEs tracta d'una planta d'aspecte blanquin\xc3\xb3s per l'abundant toment que recobreix les seves branques i fulles i que els hi confereix una agradable suavitat al tacte. T\xc3\xa9 les fulles oblongues, oposades, s\xc3\xa8ssils, amb els nervis prominents per l'env\xc3\xa9s. Les flors s\xc3\xb3n grans i vistoses, d'un bell color rosa porpra; el calze t\xc3\xa9 cinc s\xc3\xa8pals._NEWLINE_Pot arribar a at\xc3\xa8nyer una al\xc3\xa7ada de 40-100 (150) cm. Les fulles, amb tres nervis prominents, s\xc3\xb3n s\xc3\xa8ssils, el\xc2\xb7l\xc3\xadptiques o ovato-lanceolades, amb el marge lleugerament revolut. Les flors apareixen agrupades en infloresc\xc3\xa8ncies terminals cimoses que tenen entre 3-8 flors de pedicels llargs._NEWLINE_Les seves fulles s\xc3\xb3n simples i quasi sempre oposades. Les flors, generalment grans i vistoses, tenen cinc p\xc3\xa8tals, aviat caigudes, molt arrugades dintre del bot\xc3\xb3, i a vegades, incl\xc3\xbas en la flor oberta. Les flors de les cist\xc3\xa0cies solen produir poc n\xc3\xa8ctar per\xc3\xb2 un abundant pol\xc2\xb7len i s\xc3\xb3n pol\xc2\xb7linitzades preferentment per petits cole\xc3\xb2pters, encara que tamb\xc3\xa9 s\xc3\xb3n visitades per mosques i borinots durant el curt espai de temps en qu\xc3\xa8 romanen obertes. _NEWLINE_Quan els p\xc3\xa8tals es desprenen sense que la flor hagi sigut fecundada, el calze es tanca i les anteres dels estams queden enganxats i aprestats contra l'estigma, amb el qual es produeix l'autofecundaci\xc3\xb3._NEWLINE_El fruit superior \xc3\xa9s una c\xc3\xa0psula que cont\xc3\xa9 moltes llavors, les quals, per facilitar la seva dispersi\xc3\xb3, s\xc3\xb3n projectades activament, encara que a no gaire dist\xc3\xa0ncia. Aquestes llavors contenent materials feculents i per aquesta ra\xc3\xb3 s'utilitzen en alguns llocs, com el Marroc, per a mesclar-les amb farines panificables.\n_START_SECTION_\nH\xc3\xa0bitat i distribuci\xc3\xb3\n_START_PARAGRAPH_\nLa planta creix brolles i matollars que corresponen a la fase regressiva dels alzinars i altres boscos mediterranis. Cistus albidus, \xc3\xa9s una planta de distribuci\xc3\xb3 mediterr\xc3\xa0nia, que habita en els territoris de clima mar\xc3\xadtim des del nord d'It\xc3\xa0lia fins al sud de Portugal. En la pen\xc3\xadnsula Ib\xc3\xa8rica ocupa les zones seques de la meitat meridional i de tota el vessant mediterr\xc3\xa0nia, inclosa la depressi\xc3\xb3 de l'Ebre; en les Balears es troba a totes les illes. El seu h\xc3\xa0bitat m\xc3\xa9s freq\xc3\xbcent s\xc3\xb3n els terrenys de vegetaci\xc3\xb3 molt degradada i, incl\xc3\xbas, llocs cremats, on sol fer-se dominant._NEWLINE_Aquesta planta s'adapta molt b\xc3\xa9 als terrenys secs i solellosos dels pa\xc3\xafsos temprats de l'hemisferi boreal, sobretot els de l'\xc3\xa0rea mediterr\xc3\xa0nia. La majoria de les cist\xc3\xa0cies s\xc3\xb3n arbusts i mates llenyoses les quals branques i fulles produeixen resines arom\xc3\xa0tiques de propietats bals\xc3\xa0miques.\n_START_SECTION_\nVarietats\n_START_PARAGRAPH_\n\xc3\x89s una planta molt variable de la qual s'han diferenciat nombroses varietats entre les quals destaca la var. Anthyllidetorum, pr\xc3\xb2pia dels matollars bale\xc3\xa0rics i caracteritzada per una mida menor i p\xc3\xa8tals m\xc3\xa9s petits."